
Uusküla põik T1 maaüksuse munitsipaalomandisse

taotlemine ja katastriüksuse sihtotstarbe määramine
1. Asjaolud ja menetluse käik 
Lähtudes olemasolevatest kinnistute piiridest moodustatakse maaüksus ligikaudse pindalaga 1600 m2. Linna üldplaneeringu kohaselt moodustatava maaüksuse sihtotstarve on transpordimaa (007; L). Narva Linnavalitsuse 02.10.2013.a korraldusega nr 926-k antud maaüksusele on määratud aadress Narva linn, Uusküla põik T1.
 Antud maaüksus on vajalik kortermajade naabruses asuval maa-alal lisaparkimisala korraldamiseks, mis aitaks leevendada parkimisprobleemi Uusküla ja 26. Juuli tänava vahel asuvas elamurajoonis.
Sõiduteede, jalgrajade ja parklate projekteerimine ja ehitamine on planeeritud Narva Linnavolikogu 26.09.2007.a määrusega nr 36 kinnitatud linna arengukavas aastaseks 2008-2017.
Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punkti 2 kohaselt tuleb moodustatavale maaüksustele määrata maa sihtotstarve.

Kuna Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 lõige 1 kohaselt taotletakse maa munitsipaalomandisse volikogu vastava otsuse alusel, tuleb vastu võtta otsus Uusküla põik T1 maaüksuse pindala 1600 m2 linna munitsipaalomandisse taotlemise kohta.

2.Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta maareformi seaduse paragrahvis 28 nimetatud maa. 

2.2 Maareformi seaduse § 28 lõige 2 kohaselt antakse munitsipaalomandisse maad, mis on vajalik kohaliku omavalitsusüksuse ülesannete täitmiseks ja arenguks. 
2.3 Kohaliku omavalitsuse korralduse seaduse § 22 lõike 1 punkti 37 kohaselt kuuluvad volikogu ainupädevusse muud seadusega antud küsimused.

2.4 Juhindudes maakatastriseaduse § 18 lõikest 6, Vabariigi Valitsuse 02.06.2006.a määrusest nr 133 “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Narva Linnavolikogu 26.09.2007 määrusega nr 36 kinnitatud linna arengukavast, Narva Linnavolikogu 24.01.2013.a otsusega nr 3 kehtestatud linna üldplaneeringust.

3. Otsus
3.1 Taotleda Narva linna munitsipaalomandisse Uusküla põik T1 maaüksus (lisa 1), ligikaudse 
pindalaga 1 600 m2. 

3.2 Määrata Uusküla põik T1 maaüksusele katastriüksuse sihtotstarbeks transpordimaa (007;L).

4.Rakendussätted
4.1 Linnavalitsusel esitada keskkonnaministrile eelmainitud maaüksuse munitsipaliseerimiseks taotlus koos kõigi vajalike lisamaterjalidega.

4.2 Vabariigi Valitsuse jaatava vastuse korral moodustada linnavalitsusel eelmainitud maaüksuse katastriüksus, kinnitada piirid ja esitada katastritoimik registreerimiseks Maa-ameti Ida-Viru katastribüroosse.

4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

